# Teoria científica obsoleta

Una teoria científica obsoleta és una teoria científica que va ser alguna vegada comunament acceptada però que —per la raó que sigui— ja no és considerada la descripció més completa de la realitat per la ciència establerta, o bé una teoria verificable que s'ha comprovat falsa. Aquesta etiqueta no inclou les teories que encara no han guanyat l'ampli suport de la comunitat científica —protociència o ciència marginal—, ni tampoc les teories que mai foren àmpliament acceptades o només van ser recolzades en països molt específics, com per exemple el lissenkoisme.
En alguns casos, la teoria ha estat completament descartada. En altres, la teoria segueix sent útil perquè proporciona una descripció que és "suficientment bona" per a una situació particular, i que és més fàcil d'usar que la teoria completa —amb freqüència perquè aquesta és massa complexa matemàticament per ser utilitzable. Karl Popper va suggerir que totes les teories científiques haurien de ser verificables o d'una altra forma no podrien ser provades experimentalment. Qualsevol cosa que no pugui provar-se falsa experimentalment seria per tant un axioma i tindrà un estatus absolut, més enllà de qualsevol refutació.
Un exemple d'això és l'ús de física newtoniana, que difereix de l'actualment acceptada física relativista per un factor que és insignificantment petit en velocitats molt més petites que la de la llum. Tot en la física newtoniana és tan satisfactori per a la majoria dels propòsits que s'utilitza més àmpliament, excepte en velocitats no petites en comparació amb la de la llum, però a les escoles s'ensenya normalment la més simple Newtoniana i no mecànica relativista. Un altre cas és la teoria que la terra és aproximadament plana; mentre que durant segles ha estat equivocada per a les llargues distàncies, considerar que una part de la superfície de la terra com a plana sol ser suficient per a molts mapes topogràfics que cobreixen àrees que no són gaire grans.

## Teories biològiques obsoletes

* Lamarckisme - encara que revitalitzada com Neolamarckisme - vegeu també herència epigenètica
* Teoria miasmàtica de la malaltia - suplantada per la teoria microbiana de la malaltia
* Generació espontània (abiogènesis)
* Teoria de la recapitulació - o "l'ontogènia recapitula la filogènia"

## Teories químiques obsoletes

* Teoria calòrica
* Teoria del flogist - reemplaçada pels treballs de Lavoisier sobre l'oxidació
* Hipòtesi del ciclol.

## Teories físiques obsoletes

* Teoria aristotèlica de la gravetat - desacreditada per Galileu
* Teoria de la gravitació de le Sage
* Èter - no va poder ser detectat per l'experiment de Michelson i Morley; obsolet després dels treballs d'Einstein
* Model atòmic del púding de prunes de Thomson que assumia que els protons i electrons estaven barrejats junts en una única massa, va ser desacreditat per l'experiment de Rutherford.

## Teories astronòmiques i cosmològiques obsoletes

* Sistema ptolemaic/Univers geocèntric - obsolet després de Copèrnic i Galileu
* Teoria copernicana/Univers heliocèntric - obsolet després de Johannes Kepler i Isaac Newton

## Teories geogràfiques obsoletes

* Teoria de la Terra plana
* El mar polar obert, un mar lliure de gel que una vegada es va suposar que envoltava el pol Nord

## Teories geològiques obsoletes

* Tectònica de plaques va substituir a:
** Teoria de la Terra en expansió, o de la Terra en creixement, (substituïda per la subducció)
** Teoria geosinclinal
** La teoria de la deriva continental va ser incorporada i millorada per la tectònica de plaques
* Catastrofisme va ser reemplaçat per l'uniformisme en gran part
* Neptunisme reemplaçat pel Plutonisme

## Teories mèdiques obsoletes

* Teoria dels quatre humors corporals
* Eclecticisme (Medicina) - història mèdica.

## Teories aproximades

Són teories que ja no es consideren la representació més completa de la realitat, però que són encara útils en dominis específics. Per a moltes teories es coneix un model més complet, però en la pràctica usar una aproximació més gruixuda proporciona bons resultats amb molt menor esforç.
* Estat estacionari - El big-bang i la matèria fosca amenacen de destruir aquesta tranquil·la visió del món
* Univers - La possibilitat de multiversos és una de les conseqüències de la inflació còsmica.
* Ja no es pensa que els àtoms siguin indivisibles: actualment es veuen com composts.
* Els nuclis atòmics es desintegren a altes energies.
* Teoria heliocèntrica - Usada encara en el sistema de coordenades de la mecànica celeste.
* Mecànica newtoniana - Obsoleta després de la Teoria de la Relativitat i la mecànica quàntica, segueix sent útil en l'enginyeria i la física a escales mitjanes (humana) o quan no cal considerar fraccions significatives de la velocitat de la llum.
* Model atòmic de Bohr - Resulta una solució exacta de l'àtom d'hidrogen, però no descriu bé àtoms majors.
* Llei del sinus quadrat de Newton per la força de fluid sobre un cos - No es considera útil a baixes velocitats, encara que ha trobat aplicacions en el flux hipersònic.

## Teories la importància de les quals va ser sobreestimada

* Llengües de terra - Encara que les connexions temporals entre masses de terra van fer de vegades possibles les migracions (com quan el nivell del mar va baixar durant les glaciacions), la divisió real dels continents provocada per la tectònica de plaques ha estat més important.

## Vegeu també

* Xarlataneria
* Ciència
* Falsacionisme - Karl Popper
* Filosofia de la ciència
* Paradigma
* Teoria científica
* Mite de la Terra plana